חוץ מכדורגל

"חוץ מכדורגל" הוא שיר של הזמר-יוצר הישראלי חנן בן ארי, מתוך אלבום האולפן השלישי שלו, יש כאן יותר מזה, שיצא לאור ב-12 ביוני 2023. השיר נכתב והולחן על ידי בן ארי, והופק ועובד על ידי תומר בירן. את הפזמון של השיר כתב הזמר חנן בן ארי בעת ששהה בצימר יחד עם אשתו לאחר שחזר לישראל מביקור בקטאר לרגל שלב שמינית הגמר במונדיאל 2022. שאר חלקי השיר נכתבו על ידיו במהלך טיסה בחזרה לקטאר לרגל חצאי גמר המונדיאל. בלילה למחרת, במהלך ריאיון בפודקאסט "הפודיום", ביצע בן ארי את השיר בפעם הראשונה תוך שהוא מאלתר את הלחן. לפני ביצוע השיר חנן אמר: זה שיר שמעולם לא שרתי, גם לעצמי לא שרתי אותו. יש לי פה טקסט ששירבטתי את חלקו ביומיים שלא הייתי פה... כתבתי בצימר במדבר שיר חדש שנקרא "חוץ מכדורגל". זה שיר שנולד בעקבות החוויה המטורפת של החודש הזה, ואני מאמין שהרבה גברים ונשים יכולים להתחבר לזה. — הפודיום, זה שיר שמעולם לא שרתי, פייסבוק, 14 בדצמבר 2022 בריאיון לנדב יעקבי מערוץ הספורט סיפר: הקלטנו פרק ל"פודיום", והיה לי רק את הטקסט, לא היה לחן. לקחתי את הגיטרה ואמרתי להם: 'תקשיבו, אין לזה לחן אבל אני עכשיו אתחיל לאלתר משהו', ולפעמים כשיש קהל אז אתה מאלתר הכי טוב כי הלחץ מוציא ממך את המיטב. אז פשוט יצא השיר, כמעט אחד לאחד. כן שיניתי אחר כך את הלחן וגם קצת את המילים, אבל מי שהקשיב להקלטה ההיא, זה מאוד דומה לתוצאה הסופית וזה היה קסם גדול. — מערכת הרדיו, ‏חנן בן ארי: "בכיתי ב-2 בלילה ואמרתי לעצמי בלב 'על זה השיר'", באתר ערוץ הספורט, 17 ביולי 2023 השיר הושמע לראשונה בגרסתו הסופית ב-4 ביוני 2023 בהופעה בתיאטרון הסימטה שביפו העתיקה, במהלכה חשף בן ארי את רצועות אלבום האולפן השלישי שלו, "יש כאן יותר מזה". הוא הופק ועובד בידי תומר בירן וב-12 ביוני 2023 השיר יצא לאור בתור הרצועה השביעית מ"יש כאן יותר מזה" יחד עם שאר שירי האלבום. השיר נפתח בהקלטה משידורי מונדיאליטו 2023 בכאן 11, כששדרן הספורט יהונתן כהן הביע את התרגשותו בעקבות הגול שהבקיע הכדורגלן ענאן ח'לאילי, אשר העלה את נבחרת ישראל בכדורגל עד גיל 19 לרבע גמר המונדיאליטו. חנן כינה אירוע זה בתור רגע היסטורי ואייקוני, ובריאיון לכאן רשת ב' סיפר: אני מאוד אוהב לראות כדורגל ולשחק כדורגל. חזרתי הביתה מהופעה והייתי בטוח שהמשחק כבר נגמר. אני פותח ורואה שזה עוד לא נגמר. פתאום אני שומע את זה ורואה את זה ואני מתחיל לבכות, בשנייה. אמרתי, באותו רגע, אני חייב את הקטע הזה - כי על זה כל הסיפור. כלום לא גורם לי לבכות חוץ מכדורגל. — תרבות יום ו' עם עומר בן רובי, חנן בן ארי חוגג אלבום חדש: "פרקתי טונות של משקל מהגב", באתר כאן – תאגיד השידור הישראלי, 16 ביוני 2023 "חוץ מכדורגל" הוא שיר באורך של 4:23 דקות, ובריאיון לנדב יעקבי מערוץ הספורט הסביר בן ארי את משמעות השיר : השיר הוא כולו לא על כדורגל.. יש שם אהבה גדולה לכדורגל, אבל גם את התחושה הלא קלה של כלום לא מרגש אותך כבר, והכל נהיה אפור, חסר צבע וחיים. — מערכת הרדיו, ‏חנן בן ארי: "בכיתי ב-2 בלילה ואמרתי לעצמי בלב 'על זה השיר'", באתר ערוץ הספורט, 17 ביולי 2023 השיר משלב מילים ממגילת קהלת: ”הבל הבלים הכול הבל”, ועמי פרידמן מ"ידיעות אחרונות" כתב כי השיר עוסק ב"דיכאון והיאחזות במה שאפשר להיאחז בו בתקופות חיים פחות מאידיאליות", וציין כי המשפט ”נכון אתה חווה עכשיו כאב שלא חווית עוד כמוהו. הלוואי תזכור, גם העולם נולד מתוהו ובוהו”, זו דרך להזכיר שהיכן שיש כאוס יש הזדמנות, ושמשברים אישיים הם שלב מעבר מנדטורי בדרך להתבגרות והתפתחות. נדב מנוחין מ"וואלה!" תיאר כי בשיר זה בן ארי הולך רחוק עם הכנות הכואבת כשהוא עוטף אותה בקולות רקע מלטפים, ובערוץ הספורט הושווה "חוץ מכדורגל" לשיר "ואלה שמות" של אריק איינשטיין ול"חולה על כדורגל" של אייל גולן. ב-5 ביולי 2023 יצא לאור הוידאו-קליפ של השיר בבימויו של עומרי רוזי, במהלכו נראה חנן בן ארי שר את השיר בזמן שהוא יושב על כיסא אל מול מיקרופון ומנגן על גיטרה בלב שדה משחק הכדורגל באצטדיון רמת גן. ב-12 ביולי 2023 ביצעו חברי להקת התקווה 6 גרסת קאבר לשיר בתחנת הרדיו גלגלצ. ב-3 בספטמבר 2023 יצא לאור ביצוע קאבר של הזמר אבי אבורמי לשיר. לקראת סיום השיר, לאחר המילים ”חוץ מכדורגל” הוסיף אבורמי: ”ומסי”, ועם סיום השיר הוסיף: ”חוץ מפוטבול יעני את מבינה?”. ב-13 בספטמבר 2023 פרסמו הזמרים חנן בן ארי ופאר טסי גרסת מאשאפ של "חוץ מכדורגל" עם "38" מתוך החזרות לפסטיבל התמר 2023. הגרסה הופקה ועובדה בידי מתן דרור, העטיפה נוצרה על ידי חן מכבי, בעוד הקליפ נערך על ידי אלמוג מיימוני וצולם על ידי עומרי רוזי שגם שימש כבמאי.. מבקר המוזיקה יוסי חרסונסקי כתב כי אלו שני שירים של מחשבות גבריים: פאר טסי אשר שר על עצמו בראי הזמן ובן ארי אשר שר על הכדורגל כחלק מהפסקול היומי שלו. הוא הוסיף כי החיבור בין השירים, בין הקולות והלבבות יפהפה, והגשר בין שני השירים יוצר מעין קומפוזיציה חדשה מפעימה. עמי פרידמן מעיתון "ישראל היום" תהה מתי בפעם האחרונה מישהו כתב על דיכאון ואהבה בצורה מדויקת כל כך וכתב כי ייתכן והמשפט ”נכון אתה חווה עכשיו כאב שלא חווית עוד כמוהו. הלוואי תזכור, גם העולם נולד מתוהו ובוהו” מהווה את השורה החשובה ביותר באלבום. על פי אוהד רובינשטיין מ"מקור ראשון", ההקלטה מרבע גמר המונדיאליטו תאמה במדויק לשיר, כשאחריה מגיעות מילים התואמות את הרדיפה אחרי סף הרגש הגבוה, והמאבק שבהתנתקות מהרדיפה הזו ונותנות לשיטתו, משנה תוקף לשם השיר. אמיר שוורץ מאתר "ynet" כתב כי זהו שיר אקטואלי ביותר והוסיף כי המשפט ”הבל הבלים הכל הבל חוץ מכדורגל” אשר מחבר בין המילים ממגילת קהלת לבין קולות השדרנים מהמונדיאליטו אמנם עלול להתפרש ככפירה אך הוא מייצג את המסוגלות של בן ארי למצוא את ה"קודש" בתוך "עולם החול". עומר טסל מ-"ynet" אמר כי זו יצירה כנה וכואבת. לדברי עמית סלונים מ"וואלה!", השיר כל כך קליט, שכמעט קל להתעלם מכך שהוא כולל המון כאב, ולדברי נדב מנוחין מוואלה!, פזמון השיר עומד בשורה אחת לצד השירים הכי יפים של הזמר. ואלה שמות סרטון השיר "חוץ מכדורגל" באתר יוטיוב מידע על הרצועה "חוץ מכדורגל" באתר ספוטיפיי מילות השיר "חוץ מכדורגל" באתר שירונט חוץ מכדורגל (קליפ רשמי), סרטון באתר יוטיוב (אורך: 04:28) חנן בן ארי - חוץ מכדורגל (מתוך גלגלייב עם דלית רצ׳שטר), סרטון בערוץ "גלגלצ, הערוץ הרשמי", באתר יוטיוב (אורך: 04:25) חנן בן ארי ופאר טסי - 38 & חוץ מכדורגל | מתוך חזרות לפסטיבל התמר 2023, סרטון בערוץ "פאר טסי Peer Tasi", באתר יוטיוב (אורך: 04:45) מערכת הרדיו, ‏חנן בן ארי: "בכיתי ב-2 בלילה ואמרתי לעצמי בלב 'על זה השיר'", באתר ערוץ הספורט, 17 ביולי 2023 חנן בן ארי, חוץ מכדורגל נכתב במונדיאל, במטוס לקטאר., באתר אינסטגרם, ‏5 ביולי 2023 חנן בן ארי כתב שיר חדש על החוויות מהמונדיאל והלחין אותו בשידור, באתר כיפה, 15 בדצמבר 2022 הפודיום, זה שיר שמעולם לא שרתי, פייסבוק, 14 בדצמבר 2022 אורן יוסיפוביץ, ארגנטינה בגמר — עם חנן בן ארי, הופמן ואוזן ניחוחות וצבעים של 1986, פרק 1018, באתר הפודיום, ‏14 בדצמבר 2022 חנן בן ארי - חוץ מכדורגל | השמעה ראשונה, מתוך הדיסק החדש | תיאטרון הסמטה 4.6.23, סרטון בערוץ "הדסה סאסי - Hadassah Sasi", באתר יוטיוב (אורך: 04:27) חנן בן ארי - חוץ מכדורגל | Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 04:24) יוספה קמחי, ‏שימו פליי: אלבום חדש לחנן בן ארי, באתר מעריב אונליין, 12 ביוני 2023 מערכת תרבות ובידור, חנן בן ארי שחרר אלבום חדש: "הלוואי שתצאו לנסיעה ארוכה ותקשיבו לו ברצף", באתר חדשות 13, 12 ביוני 2023 תרבות יום ו' עם עומר בן רובי, חנן בן ארי חוגג אלבום חדש: "פרקתי טונות של משקל מהגב", באתר כאן – תאגיד השידור הישראלי, 16 ביוני 2023 האורח המפתיע באלבום של חנן בן ארי התרגש: "פסגה מדהימה ולא צפויה", באתר כיפה, 8 ביולי 2023 חוץ מכדורגל, באתר ספוטיפיי אמיר שוורץ, אלבומו החדש של חנן בן ארי הוא היצירה החשובה ביותר שלו עד היום, באתר ynet, 13 ביוני 2023 עומר טסל, אתם בחרתם: "יוניקורן" הוא שיר השנה במצעד השנתי של ynet וגלגלצ, באתר ynet, 14 בספטמבר 2023 מגילת קהלת, פרק א', פסוק ב' עמי פרידמן, חנן בן ארי: "המדינה שלנו זקוקה לשמש", באתר ישראל היום, 4 באוגוסט 2023 עמי פרידמן, המפגש בין הזהויות של חנן בן ארי הוליד את אחד האלבומים הטובים והחשובים שנעשו פה, באתר ישראל היום, 13 ביוני 2023 נדב מנוחין‏, חשופים ואבודים מתמיד: הפלונטר של חנן בן ארי ויסמין מועלם, באתר וואלה, 16 ביוני 2023 חנן בן ארי - חוץ מכדורגל (קליפ רשמי) Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 04:28) רז שכניק, פתח את העונה, באתר טוויטר, ‏5 ביולי 2023 אריאל פייגלין, התקווה 6 עושים חנן בן ארי, באתר ערוץ 7, 12 ביולי 2023 התקווה 6 - חוץ מכדורגל (קאבר) (מתוך גלגלייב עם דלית רצ'שטר), סרטון בערוץ "גלגלצ, הערוץ הרשמי", באתר יוטיוב (אורך: 03:21) ynet, הכל הבל - חוץ מכדורגל: אבי אבורומי שר חנן בן ארי | צפו בביצוע למצעד השנתי, באתר ynet, 3 בספטמבר 2023 רינת קרמר יבלינוביץ, ‏"חוץ מכדורגל": כשאבי אבורומי עושה חנן בן ארי | צפו, באתר "סרוגים", 4 בספטמבר 2023 אריאל פייגלין, אבי אבורומי עושה חנן בן ארי - 'חוץ מכדורגל', באתר ערוץ 7, 3 בספטמבר 2023 אבי אבורומי - חוץ מכדורגל (PRESS PLAY ▶️ מיוחד למצעד הישראלי השנתי תשפ"ג), סרטון בערוץ "גלגלצ, הערוץ הרשמי", באתר יוטיוב (אורך: 03:59) חנן בן ארי ופאר טסי - 38 & חוץ מכדורגל | מתוך חזרות לפסטיבל התמר 2023, סרטון בערוץ "פאר טסי Peer Tasi", באתר יוטיוב (אורך: 04:45) אריאל פייגלין, השכנים מפרדס חנה: חנן בן ארי ופאר טסי - 38 & חוץ מכדורגל, באתר ערוץ 7, 13 בספטמבר 2023 צפו בחנן בן ארי ופאר טסי במשאפ יפהפה ללהיטי הענק שלהם, באתר וואלה, 14 בספטמבר 2023 חנן בן ארי ופאר טסי במשאפ מפתיע לשירים החשופים שלהם, באתר כיפה, 13 בספטמבר 2023 חנן בן ארי פאר טסי 38 & חוץ מכדורגל, באתר יוסמיוסיק, ‏9 באוקטובר 2023 30-09-23, מדיה פורסט, המצעד הישראלי השבועי המצעד השבועי: מצעד השירים השבועי, להיטים ישראלים ולועזיים | היטליסט, ‏3 באוקטובר 2023 מדיה פורסט - המצעד הישראלי השנתי לסיכום שנת תשפ”ד | Mysong By Media Forest, באתר www.mysong.co.il (באנגלית) אוהד רובינשטיין, ‏האלבום החדש של חנן בן-ארי מדגים את הפערים בינו לבין אשתו, בעיתון מקור ראשון, 22 ביוני 2023 עמית סלונים‏, חנן בן ארי, אייכה?!, באתר וואלה, 4 באוגוסט 2023 המצעד הישראלי: 13-20/07/2023, באתר המצעד הרשמי של גלגלצ המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2023-11-23 המצעד השנתי הישראלי תשפ"ג, באתר גלי צה"ל, 14 בספטמבר 2023 רדיו דרום-פאר טסי, אייל גולן, עדן בן זקן ועוד: כל הזוכים במצעד הישראלי השנתי, באתר רדיו דרום רדיו דרום-המצעד הישראלי השנתי תשפ"ג מקומות 11–20, באתר רדיו דרום